text: 25-årig varetægtsfængslet for røveri mod grillbar
  06 februar 2018 kl. 21.30
  Gerningsmanden stjal dagens omsætning i grillbaren. Nu er en 25-årig mand sigtet og varetægtsfængslet.
  
  Fire ugers varetægtsfængsel. Det er udfaldet af tirsdagens retsmøde mod en 25-årig gerningsmand ved retten i Sønderborg.
  Han er sigtet for at have begået røveri mod en grillbar på Kongevej i Gråsten lidt over klokken 20 den 16. januar 2018.
  Anklagemyndigheden i Syd- og Sønderjylland på Twitter: "Den 25-årige er straffet adskillige gange forud for nærværende sag."
  Her kom gerningsmanden ind af bagdøren til grillen, hvorefter han truede sig med en pistollignende genstand til dagens omsætning, som han selv tog fra kassen.
  Anklagemyndigheden i Syd- og Sønderjylland fortæller på Twitter, at den sigtede er straffet adskillige gange før den igangværende sag.
  Sønderborg ret: Massivt forstraffet 25-årig mand varetægtsfængslet i 4 uger sigtet for røveri begået den 16. januar 2018 på en grillbar i Gråsten #anklager
  
  